Sade Adu

Helen Folasade Adu (Ibadan, Nigeria, 1959ko urtarrilaren 16a), ezagunagoa Sade Adu edo Sade izen artistikoez, britainiar musikagile eta abeslaria da.

Bizitza 
Aita nigeriarra eta ama britainiarra izan zituen. Lau urte zituela, Ingalaterrara joan zen amarekin bizitzera. Moda diseinua ikasi zuen Londresko Central Saint Martins ikastetxean. 1980 aldean, Arriva izeneko latin funk taldean hasi zen abesten. 1981etik 1983ra, Pride taldearen abeslaria izan zen. Ondoren, Sade taldea osatu zuen, Prideko Stuart Matthewman (saxoa), Andrew Hale (teklatuak) eta Paul Spencer Denmanekin (baxua). 1984an kaleratu zen Diamond Lifek, taldearen lehenbiziko diskoak, arrakasta handia izan zuen. Ray St. Johnekin batera ondutako Smooth Operator abestia Britainia Handiko eta mundu osoko abesti zerrendetako lehenengo postuetara iritsi zen. 1985eko artista berri hoberenaren Grammy Saria irabazi zuen.

28 urteko ibilbidean Sadek estudioko 6 album baino ez du argitaratu. Hala ere, Britania Handiko musikaren historiako emakume abeslari arrakastatsuena da.

Diskografia 
 Diamond Life (Epic, 1984). Platinozko 4 disko AEBetan.
 Promise (Epic, 1985). Platinozko 4 disko AEBetan.
 Stronger Than Pride (Epic, 1988). Platinozko 3 disko AEBetan.
 Love Deluxe (Epic, 1992). Platinozko 4 disko AEBetan.
 Remix Deluxe (Epic, 1992). Japonian.
 The Best of Sade (Epic, 1994). Platinozko 4 disko AEBetan.
 Lovers Rock (Epic, 2000). Platinozko 3 disko AEBetan.
 Lovers Live (Epic, 2002). Urrezko diskoa AEBetan.
 Soldier of Love (Jive Epic, 2010). Platinozko diskoa AEBetan.
 The Ultimate Collection (RCA Records, 2011)

Erreferentziak

Kanpo loturak 

  Webgune ofiziala

Nigeriako abeslariak
Erresuma Batuko modeloak
Ingelesezko abeslariak
Grammy saridunak
Kontraltoak
Emakume abeslariak
Ibadandarrak